**Splošni pogoji nakupa programa Zimske počitnice za otroke 2025 v ZOO Ljubljana**

Z nakupom programa v spletni trgovini prijavljate otroka na program Zimske počitnice za otroke v ZOO Ljubljana 2025. Program je namenjam otrokom rojenim od leta 2015 do 2018.

Navedeni otrok je vključen na počitniške dejavnosti, ki potekajo v ZOO Ljubljana na naslovu Večna pot 70, 1000 Ljubljana (v nadaljevanju Počitniške dejavnosti).

Počitniške dejavnosti organizira Živalski vrt Ljubljana. Organizator zagotovi primerno število vodnikov, ki za otroke skrbijo in jih spremljajo med njihovimi dejavnostmi. V program je vključeno: strokovno vodenje, srečanja z živalmi, ustvarjalne delavnice, igra, topel obrok, malica ter čaj in voda.

**Cena počitniških dejavnosti v evrih z DDV za enega otroka**, ki jo plača kupec, je razvidna v preglednici:

|  |  |  |
| --- | --- | --- |
| Število dni na počitnicah | ⃰⃰ Otrok že ima veljavno  vstopnico 365 dni | ⃰⃰ ⃰ Otrok nima vstopnice  365 dni |
| 1 dan | 28,00 € | 7,5 € |

⃰ Otrok že ima veljavno vstopnico 365 dni, zato se plača samo program.

⃰⃰ ⃰ Cena je sestavljena iz vstopnine in programa.

Vstopnica 365 dni je poimenska in ni prenosljiva. Imetnik vstopnice mora ob prvem vstopu v ZOO Ljubljana priložiti svojo verodostojno fotografijo v digitalni obliki ali pa omogočiti, da ga osebje ZOO Ljubljana za te namene fotografira.

Morebitna odsotnost otroka ne vpliva na ceno iz zgornje preglednice.

V primeru odjave iz Počitniških dejavnosti, se staršem povrne del plačanih sredstev od cene programa. Vračilo denarja in pogoji, so razvidni v preglednici:

|  |  |  |
| --- | --- | --- |
|  | Odjava z zdravniškim potrdilom zaradi bolezni največ 3 dni pred  datumom začetka počitnic ali med počitnicami | Odjava do 7 dni pred datumom začetka počitnic |
| 1 dan | 22,40 € / dan | 25,20 € |

V primeru vračila mora kupec izpolniti zahtevek na tej povezavi

<https://trgovina.zoo.si/wp-content/uploads/2020/06/odstop-od-pogodbe.pdf>

in v primeru bolezni priložiti zdravniško potrdilo.

Starši se obvezujejo, da:

* so podatki navedeni v prijavnici točni;
* bodo otroka v ZOO pripeljali vsak dan od 7.30 do 8.30 ure oziroma najpozneje do 8.30 ure sporočili morebitno odsotnost otroka ([narocila@zoo.si](mailto:narocila@zoo.si), 01 24 42 180);
* bodo otroka v primeru, da v času preživljanja časa v ZOO pri otroku nastopi slabo počutje, prevzeli najpozneje v roku 1 ure od obvestila;
* bodo poskrbeli za pravočasen prevzem otroka.

Prav tako se starši obvezujejo, da bodo povrnili stroške, ki jih je na ali v infrastrukturi in opremi ZOO Ljubljana povzročil njihov otrok namerno.

Starši soglašajo, da organizator obdeluje osebne podatke, navedene v prijavnici, za namene izvrševanja tega programa.

ZOO Ljubljana si pridržuje pravico preveriti starost otroka z vpogledom v veljavni dokument otroka, ki vsebuje sliko.

ZOO Ljubljana, Večna pot 70, 1000 Ljubljana, bo v skladu z določili Uredbo (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (»GDPR«) in vsakokratno veljavno zakonodajo varovala zbirko osebnih podatkov staršev in otrok, prijavljenih na počitniške dejavnosti in jo uporabljal zgolj za potrebe, za katere je bilo dano soglasje. V zbirki se nahaja ime, priimek, naslov, telefonska številka in elektronski naslov, ter datum in letnik rojstva otroka.

Starše obveščamo, da bomo osebne podatke, vsebovane v tej pogodbi, hranili 5 let. Pripadajo vam vse pravice v skladu z Uredbo (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (»GDPR«). Pisne zahtevke lahko podate na [info@zoo.si](mailto:info@zoo.si) .

Datum: 16. 1. 2025

ZOO Ljubljana

Direktorica:

Barbara Mihelič

Podpis:

Žig: